wickkiey/tamil-wikipedia-chunked huggingface dataset:
# சாண்ட்ரா சிஸ்னெரோஸ்

## புத்தகங்கள்

Cisneros, Sandra (1980). Bad boys. San Jose: Mango.  
Cisneros, Sandra (1984), The House on Mango Street, Houston: Arte Público, . Second edition: Cisneros, Sandra (1989), The House on Mango Street, New York: Vintage,  
Cisneros, Sandra (1987), My Wicked, Wicked Ways, Bloomington, I  
Cisneros, Sandra (1991), Woman Hollering Creek and Other Stories,  
Cisneros, Sandra (1994), Hairs = Pelitos,  
Cisneros, Sandra (1994), Loose Woman: Poems,  
Cisneros, Sandra (2002), Caramelo, or, Puro cuento,  
Cisneros, Sandra (2004), Vintage Cisneros,  
Cisneros, Sandra (2011), Bravo Bruno, Italy: La Nuova Frontiera (Italian)  
Cisneros, Sandra (2012), Have You Seen Marie?,  
Cisneros, Sandra (2015), A House of My Own,
# ஓர்மவியல் (உயிரியல்)

பரிணாம வளர்ச்சிக்கொள்கையில் வாதிடப்பட்டது.]]
உயிரியலில் பயன்படுகின்ற, **ஓர்மவியல்** அல்லது **அமைப்பொப்பியல்** (*ஆங்கிலம்*:**homology**) எனும் சொல்லாடலானது, வெவ்வேறு உயிர்வரிசைகளின், கட்டமைப்புச் சோடி, மரபுக்கூறு என்பவற்றின் இடையே காணப்படும் பொது மூதாதைத்தன்மை ஆகும். முள்ளந்தண்டுளிகளின் முன்னுறுப்பு, வௌவாலின் இறக்கைகள், குரங்கினத்தின் கைகள், திமிங்கிலத்தின் முன்செட்டை, நாய் முதலான அங்கிகளின் முன்கால்கள் என்பவற்றுக்கிடையே உள்ள ஒருமை, ஓர்மவியலுக்கு வழக்கமான உதாரணமாகச் சொல்லப்படுகின்றது. இவை ஒரே பொது மூதாதையிடமிருந்து இவ்வங்கிகள் அனைத்தும் பெற்ற நாற்பாத (tetrapod ) அமைப்பிலிருந்து இயைபடைந்தவை. ஓர்மக் கட்டமைப்புகள்பொதுமூதாதையிடமிருந்து, வெவ்வேறு நோக்கங்களுக்காக திரிபடைந்து தோன்றியிருக்கவேண்டும் என்ற கருத்தை பரிணாம உயிரியல் முன்வைக்கிறது. இக்கொள்கையானது, முதன்முதலில் சார்ல்ஸ் டார்வினின் பரிணாமக் கோட்பாட்டில் 1859இல் முன்மொழியப்பட்டது. எனினும்அரிஸ்டாட்டில் முதலிய பல்வேறு அறிஞர்களால், இது முன்பே பரவலாக அவதானிக்கப்பட்டிருக்கிறது. ஓர்மவியலுக்கான ஆங்கிலப்பதமான ஹோமோலாஜி என்பது,ரிச்சர்ட் ஓவன் எனும் உடற்கூற்றியல் நிபுணரால், முதன்முதலாக 1843இல் முன்மொழியப்பட்டது.  
ஒரே மூலத்திலிருந்தும் ஒரேவிதத்திலும், முளையத்திலிருந்து விருத்தியாகின்ற உறுப்புகள், படிமுறையில் ஓர்மவியலை ஒத்துப்போகின்றன. ஒரே முளையத்திசுவிலிருந்து விருத்தியாகும்ஆண் மற்றும் பெண் இனப்பெருக்க உறுப்புகள் அமைப்பொத்தவை அல்லது ஓர்மையானவை. மனிதன் உள்ளிட்ட முலையூட்டிகளில்,சூலகம் மற்றும் விந்தகம் என்பனவும் அமைப்பொத்தவையே.உயிரின் அடிப்படைக் கூறுகளாக செல்களில் காணப்படும்புரதம் அல்லது தாயனைத் தொடர்கள் இடையேயும் இந்த ஓர்மையை காண முடியும்.
# ஓர்மவியல் (உயிரியல்)

## வரலாறு

பொ.மு 350இல் வாழ்ந்தஅரிஸ்டாட்டிலால் ஓர்மவியல் முதன்முதலாக அவதானிக்கப்பட்டிருந்ததுடன், 1555இல் பியர் பெலோன் எனும் அறிஞர் எழுதிய நூலில் மனித மற்றும் பறவை வன்கூட்டிடையேயான ஒற்றுமைகள் ,அவரால் விரிவாக ஆராயப்பட்டிருந்தன.அப்போதெல்லாம் பரிணாமம் பற்றிய போதிய அறிவு இருக்கவில்லை என்றபோதும்,செருமனியப் பாரம்பரியத்தில், ஓர்மவியலானது, இயற்கையாகவே வெளிக்காட்டப்படும் உயிரிகளிடையான ஒற்றுமையைக் குறிப்பதாக நம்பப்பட்டது.பிற்காலத்தில் ஓர்மவியல் தொடர்பான விரிவான ஆய்வுகள் இடம்பெற்றுள்ளன. ஓர்மவியல் என்ற பதத்தைஉடற்கூற்றியலாளரானரிச்சர்ட் ஓவன் 1843இல் முன்மொழிந்திருந்தார். 1859இல்,சார்லஸ் டார்வின்ஒரு பொதுமூதாதையிலிருந்து உயிரிகள் தோன்றி வளர்ந்ததை ஓர்மவியல் குறிப்பதாகவும், எனவே ஒவ்வொரு உயிர்வரிசைகளும் ஒரே உயிரி மரத்தின் கிளைகளே என்றும்விளக்கினார்.
# ஓர்மவியல் (உயிரியல்)

## வரையறை

இனங்களில், அவற்றின் முன்சிறகானது, வன்கவசம் என அழைக்கப்படும் சிறகுமூடிகளாக வளர்ச்சி கண்டுள்ளன. இவை ஏனைய பூச்சிகளின் முன்சிறகுடன் அமைப்பொத்தவை ஆகும்.]]
தமிழில் அமைப்பொத்தவை என்பது Homologous என்ற சொல்லைக் குறிக்கப் பரவலாகப் பயன்பட்டு வருகின்றது. இவை தமக்குள் ஓர்மை அல்லது ஓர்மம் (ஒற்றுமை) உடையவை என்பதால், homology என்ற சொல்லாடலை, தமிழில் ஓர்மவியல் என்று அழைக்கமுடியும். ஹோமோலாஜி என்ற ஆங்கிலச்சொல் சுமார் 1656 அளவில் முன்மொழியப்பட்டது. அது கிரேக்க,ὁμόλογος *homologos* அல்லது ὁμός ''homos என்ற சொல்லிலிருந்து வந்தது அதன் பொருள்"ஒரேமாதிரியான" அல்லது "தொடர்புடைய" என்பதாகும்.  
தட்டாரப்பூச்சி அல்லது தும்பி முதலான பூச்சிகளில் இரு சோடி பறக்கும் சிறகுகள் உள்ளன. ஆனால் வண்டுகளில், முன்சோடிச் சிறகானது,வன்சிறகுக் கவசமாக மாறியுள்ளது.ஈ, கொசு முதலானவற்றில் பின்சோடிச் சிறகானது, சமநிலை பேணும் அமைப்புகளாகத் திரிபடைந்துள்ளன.
# ஓர்மவியல் (உயிரியல்)

## ஓர்மவியலும் அனையியலும்

ஓர்மவியலுக்கும் (homologous) அனையியலுக்கும் (analogous) சிறு வேறுபாடு உண்டு. இரண்டு துறைகளுமே ஒரே செயலைச் செய்யும் உறுப்புகள் மீது கவனம் செலுத்தும் போதும், ஓர்மவியல் போல, அனையியல் ஒப்பீடுகள் பொதுமூதாதை ஒன்றிலிருந்து தோன்றியவையாகக் கொள்ளப்படுவதில்லை. இரு உயிரியல் அமைப்புகளை அனையியல் சார்ந்து ஒப்பிடும் போது, அவை பரிணாமத்தில் தனித்தனியே தோன்றியவை என்றே பொருள் கொள்ளவேண்டும். உதாரணமாக, பறவைகளிலும் பூச்சிகளிலும் உள்ள இறக்கைகள் இரண்டும் பறப்பதற்கு உதவும் போதும், அவை ஒரே பொது மூதாதையிலிருந்து உருவானவை அல்ல. எனவே பறவை - பூச்சிகளின் இறக்கைகள் ஓர்மமானவை என்று கூறமுடியாது. ஆனால் அவை இரண்டும் அனைமமானவை. அதேவேளை பறவைகளின் இறக்கையும், வௌவாலின் இறக்கையும் அனைமமாக இருக்கும் அதேவேளை, அவை பொதுமூதாதையைக் கொண்டிருப்பதால், அவற்றைத் தயக்கமின்றி ஓர்மமானவை எனலாம்.
# ஓர்மவியல் (உயிரியல்)

## தாவரங்களின் ஓர்மவியல்

பல தாவரங்களில், தற்காப்பு அல்லது சேமிப்பு நோக்கங்களுக்காக, அவற்றின் வழக்கமான கட்டமைப்புகள் மாற்றமடைந்து உள்ளன. இவற்றை ஒன்றுக்கொன்று ஓர்மமானவை எனலாம்..
| இலைகள் | தண்டை | வீங்கிய இலைகள் (எ. கா. சதைப்பற்றுள்ள) |  |
| --- | --- | --- | --- |
| தண்டுகள் | முட்கள் | கிழங்குகள் (எ. கா. உருளைக்கிழங்கு), வேர்த்தண்டுக்கிழங்குகள் (எ. கா. இஞ்சி), சதைப்பிடிப்பான தண்டுகள் (எ. கா. கள்ளி) |  |
| வேர்கள் | - | வேர்க்கிழங்குகள் (எ. கா. வற்றாளை), வேர்க்குமிழ் (எ. கா. வெங்காயம்) | } |
# இது ஒரு தொடர்கதை

**இது ஒரு தொடர் கதை** என்பது 1987 ஆம் ஆண்டு ஏப்ரல் மாதம் 11 ஆம் நாளன்று அனு மோகன் இயக்கத்தில் வெளியான ஓர் இந்தியத் தமிழ்த் திரைப்படமாகும். இத்திரைப்படத்தில் மோகன், அமலா, ரேகா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு கங்கை அமரன் இசையமைத்திருந்தார்.
# இது ஒரு தொடர்கதை

## நடிகர்கள்

- மோகன்
- அமலா
- ரேகா
# இது ஒரு தொடர்கதை

## பாடல்கள்

இத்திரைப்படத்திற்கு கங்கை அமரன் பாடல்களை எழுதி இசையமைத்திருந்தார்.
| **வ. ௭ண்** | **பாடல்** | **பாடியவர்(கள்) ** | **வரிகள்** | **இராகம்** |
| --- | --- | --- | --- | --- |
| 1 | "பாடல் நான் பாட ௭ன்" | எஸ். பி. பாலசுப்பிரமணியம் , | கங்கை அமரன் |  |
| 2 | "ஹே வெண்ணிலா ௭ன் நெஞ்சமே" | எஸ். பி. பாலசுப்பிரமணியம், எஸ். ஜானகி |  |  |
| 3 | "ஏங்கும் இதயம் ௭ங்கே உதயம்" | எஸ். பி. பாலசுப்பிரமணியம், எஸ். ஜானகி |  |  |
| 4 | "சைட் அடிச்சா சைட் அடிங்க" | மலேசியா வாசுதேவன் |  |  |
| 5 | "பிள்ளைக்கொரு பிள்ளை செல்வம்" | சித்ரா | } |  |
# கவிதை பாட நேரமில்லை

**கவிதை பாட நேரமில்லை** என்பது 1987 ஆவது ஆண்டில் யூகி சேது இயக்கத்தில் வெளியான ஓர் இந்தியத் தமிழ்த் திரைப்படமாகும். இத்திரைப்படத்தில் ரகுவரன், அமலா, யூகி சேது, நாசர் ஆகியோர் முக்கிய வேடங்களில் நடித்திருந்தனர். இது இந்தியில் வெளியான *அங்குசு* திரைப்படத்தின் மறுஆக்கமாகும்.
# கவிதை பாட நேரமில்லை

## நடிகர்கள்

- ரகுவரன்
- அமலா
- யூகி சேது
- நாசர்
# சின்னபூவே மெல்லபேசு (திரைப்படம்)

**சின்னபூவே மெல்ல பேசு** என்பது 1987 ஆவது ஆண்டில் ராபேர்ட் மற்றும் ராஜசேகர் ஆகியோர் இணைந்து இயக்கி வெளியான ஓர் இந்தியத் தமிழ்த் திரைப்படமாகும். எசு. கே. இராசகோபால் தயாரித்த இத்திரைப்படத்தில் பிரபு, ராம்கி, நர்மதா, சுதா சந்திரன், சபிதா ஆனந்த் ஆகியோர் முக்கிய வேடங்களில் நடித்திருந்தனர். எசு. ஏ. ராஜ்குமார் இசையமைத்த இத்திரைப்படம் 1987 ஏப்ரல் 17 அன்று வெளியானது. வணிக ரீதியாக வெற்றி பெற்ற இத்திரைப்படத்தில்தான் . எசு. ஏ. ராஜ்குமார், ராம்கி, நர்மதா ஆகியோர் தமிழில் அறிமுகமாயினர்.
# சின்னபூவே மெல்லபேசு (திரைப்படம்)

## நடிகர்கள்

- பிரபு - டேவிட்
- ராம்கி - ராசா
- நர்மதா - ரேகா
- சுதா சந்திரன் - சாந்தி
- சபிதா ஆனந்த் - எசுதர்
- சுபா
- செந்தாமரை - மைக்கேல்
- சின்னி ஜெயந்த் - ஆரோக்கியம்
- குமரிமுத்து - ஆரோக்கியத்தின் தந்தை
- சுவாமிநாதன் - பூபதி
- அண்ணாத்துரை கண்ணதாசன்
# சின்னபூவே மெல்லபேசு (திரைப்படம்)

## பாடல்கள்

இத்திரைப்படத்திற்கு எசு. ஏ. ராஜ்குமார் இசையமைத்திருந்தார். இப்படத்தில் இடம் பெற்ற 9 பாடல்களையும் அவரே எழுதியிருந்தார். இப்படத்தில் தான் எஸ். ஏ. ராஜ்குமார் இசையமைப்பாளராக அறிமுகமானார். தயாரிப்பாளர் திரைப்படத்தின் மெட்டுக்களைக் கேட்டுவிட்டு இசைக்காக எவ்வளவு வேண்டுமானாலும் செலவு செய்யலாம் என்று கூறியதால், 70 இசைக் கலைஞர்கள் கொண்டு பாடல்கள் இசைப் பதிவு செய்யப்பட்டது.  
| எண் | பாடல் | பாடகர்(கள்) | காலம் |  |
| --- | --- | --- | --- | --- |
| 1 | 'சின்னப் பூவே' | ஜெயச்சந்திரன் | 4:40 |  |
| 2 | 'காலேஜில் டெஸ்ட்' | மலேசியா வாசுதேவன் | 4:14 |  |
| 3 | 'என்னடா காதல்' | மலேசியா வாசுதேவன் | 4:36 |  |
| 4 | 'கண்ணே வா' | தினேசு | 2:48 |  |
| 5 | 'கண்ணீர் சிந்தும்' | எஸ். பி. பாலசுப்பிரமணியம் | 4:52 |  |
| 6 | 'பூங்காற்றில் ஆடும்' | மலேசியா வாசுதேவன் | 4:43 |  |
| 7 | 'சங்கீத வானில்' | எஸ். பி. பாலசுப்பிரமணியம், வாணி ஜெயராம் | 4:45 |  |
| 8 | 'வாங்கடி வாங்கடி' | மலேசியா வாசுதேவன், எஸ். பி. சைலஜா | 4:05 |  |
| 9 | 'ஏ புள்ள கருப்பாயி' | எசு. ஏ. ராஜ்குமார் | 3:34 | } |
# கிராமத்து மின்னல்

**கிராமத்து மின்னல்** என்பது 1987 ஆவது ஆண்டில் கே. ரங்கராஜ் இயக்கத்தில் வெளியான ஓர் இந்தியத் தமிழ்த் திரைப்படமாகும். ஜி. கே. இளங்கோ தயாரித்த இத்திரைப்படத்தில் ராமராஜன், ரேவதி ஆகியோர் முக்கிய வேடங்களில் நடித்திருந்தனர்.
# கிராமத்து மின்னல்

## நடிகர்கள்

- ராமராஜன்
- ரேவதி
- கவுண்டமணி
- ராஜா
- செந்தாமரை
- எஸ். என். லட்சுமி - பொன்னாத்தா
# கிராமத்து மின்னல்

## பாடல்கள்

இத்திரைப்படத்திற்கு இளையராஜா இசையமைத்திருந்தார்.
| 1 | *நீ போகும்* | மலேசியா வாசுதேவன் |  |
| --- | --- | --- | --- |
| 2 | *கண்ணே என்* | சித்ரா |  |
| 3 | *வாட்டி எடுத்த* | இளையராஜா, சித்ரா |  |
| 4 | *ரெட்டைக்கிளி* | இளையராஜா, சித்ரா | } |
# கொ. மா. கோ. இளங்கோ

**கொ.மா.கோ. இளங்கோ** (*Ko.Ma.Ko.Elango*) என அறியப்படும் **கொட்டுமுக்கல மாடசாமிராசா கோதண்டம் இளங்கோ**, ஒரு தமிழ்நாட்டு சிறார் இலக்கிய எழுத்தாளர் ஆவார்.
# கொ. மா. கோ. இளங்கோ

## வாழ்க்கைக் குறிப்பு

24 அக்டோபர் 1972 அன்று இராஜேஸ்வரி - கொ. மா. கோதண்டம் இணையருக்குப் பிறந்தார் இளங்கோ. இயந்திரவியலில் இளநிலையும், வணிக மேலாண்மையில் முதுகலைப் பட்டம் பெற்றார். சீமைக்காரை (சிமென்ட்) ஆலை கட்டுமானத்துறை ஆலோசகராகப் பணியாற்றி வருகிறார்.
# கொ. மா. கோ. இளங்கோ

## இலக்கியப் பணி

சிறார்களுக்கான படைப்புகள் பலவற்றையும் பிற மொழிகளிலிருந்து சிறந்த சிறார் கதைகளைத் தேர்ந்தெடுத்து மொழியாக்கமும் செய்து வருகிறார். சிறுகதைகள், நாவல்கள், மொழிபெயர்ப்புகள், கதைப் பாடல்கள் என தொடர்ந்து எழுதி வருகிறார். இவரது நூல்கள் ஆங்கிலம், தெலுங்கு, இந்தி மொழிகளிலும் மொழிபெயர்ப்பு செய்யப்பட்டு வெளியாகியுள்ளன. சிறார் இலக்கியப் பணிகளுக்காகப் பல்வேறு விருதுகளையும் பெற்றுள்ளார்.  
ஜெர்மன் நாட்டைத் தலைமை இடமாகக்கொண்டு இயங்கி வரும் ‘அனைத்துலகத் தமிழ்க் கல்வி பண்பாடு அறிவியல் மேம்பாட்டு இணையம்’ உருக்கியுள்ள புலம்பெயர்ந்த தமிழ் மாணவர்களுக்கான பாடத்திட்டத்தின் கீழ், ஐந்தாம் வளர்நிலைத் தமிழ்ப் பாடப்புத்தகத்தில் ‘செட்டை கிழிந்த வண்ணத்துப்பூச்சி’ என்ற இவரது சிறுவர்கதையும், 6ம் நிலை தமிழ்ப் பாடத்தில் ‘உப்பளத்துக்கு வந்த வெள்ளையானை’ எனும் சிறுவர் கதையும், 7ம் வளர்நிலைப் பாடத்தில் ‘கதிரவனை ஒளித்த சிறுமி எனும் சிறுவர் கதையும் இடம்பெற்றுள்ளன. உலக அளவில் 11 நாடுகளைச் சேர்ந்த 36,000 பள்ளி மாணவர்கள் பயன் பெறுவர்.
# கொ. மா. கோ. இளங்கோ

## சிறுவர் நூல்கள்

- *அலைகளின் அம்மா யாரு?* (சிறுவர் கதைகள்- வானம் பதிப்பகம்)
- *மலைபூதம் வாய்பிளந்த மர்மம்* (சிறுவர் கதைகள் - புக்ஸ் ஃபார் சில்ரன்)
- *பச்சை வைரம்* (சிறுவர் நாவல்- புக்ஸ் ஃபார் சில்ரன்)
- *சூரியனை ஒளித்து வைத்த சிறுமி* (சிறுவர் கதைகள்- புக்ஸ் ஃபார் சில்ரன்)
- *நட்சத்திரக் கண்கள் (சிறுவர் கதைகள்-புக்ஸ் ஃபார் சில்ரன்)*
- *சஞ்சீவி மாமா* (சிறுவர் நாவல்- புக்ஸ் ஃபார் சில்ரன்)
- *மந்திரக் கைக்குட்டை* (சிறுவர் கதைகள்- புக்ஸ் ஃபார் சில்ரன்)
- *பஷிராவின் புறாக்கள்* (சிறுவர் நாவல்- புக்ஸ் ஃபார் சில்ரன்)
- *பிரியமுடன் பிக்காஸோ* (சிறுவர் நாவல்- என்.சி.பி.ஹெச் வெளியிடு)
- *ஓநாய் கண்டறிந்த உண்மை* (சிறுவர் கதைகள்- புக்ஸ் ஃபார் சில்ரன்)
- *ஜிமாவின் கைபேசி* (சிறுவர் அறிவியல் புனைகதை- புக்ஸ் ஃபார் சில்ரன்)
- *எட்டுக்கால் குதிரை* (சிறுவர் நாவல்- புக்ஸ் ஃபார் சில்ரன்)
- *குட்டி டாக்டர் வினோத்* (சிறுவர் கதைகள்- ராஜேஸ்வரி புத்தக நிலையம்)
- *ஆயிரங்கால் பூச்சி* (சிறுவர் கதைகள்- பாலா பதிப்பகம்)
- *தேனென இனிக்கும் தீஞ்சுவை கதைகள்* (சிறுவர் கதைகள்- பிரபாத் புக் ஹவுஸ்)
# கொ. மா. கோ. இளங்கோ

## சிறார் மொழிபெயர்ப்பு நூல்கள்

- *பெட்டுனியா* - உலகச் சிறார் கதைகள் - புக்ஸ் ஃபார் சில்ரன்
- *மாயி-சான் (ஹிரோசிமாவின் வானம்பாடி)* சப்பானிய சிறுவர் நாவல்- தோசி மாருகி-புக்ஸ் ஃபார் சில்ரன்
- *ராஜா வளர்த்த ராஜாளி*- லியோ டால்ஸ்டாய் சிறுவர் கதைகள்-புக்ஸ் ஃபார் சில்ரன்
- *சிறகடிக்க ஆசை*-தெலுங்கில் பால சாகித்ய விருது பெற்ற சிறுவர் கதைகள்–டி.சுஜாதா தேவி-சாகித்ய அகாடெமி வெளியிடு
- *ரெட் பலூன்* -சிறுவர் நாவல் –ஆல்பெர்ட் லாமொரிஸ்-புக்ஸ் ஃபார் சில்ரன்
- *குழந்தைகளுக்கான குட்டிக்கதைகள்* –லியோ டால்ஸ்டாய்-புக்ஸ் ஃபார் சில்ரன்
- *அன்பின் பிணைப்பு* -புஷ்பா சக்சேனா -நேரு குழந்தைகள் புத்தகாலயம்-NBT
- *தேனீக்களின் விந்தைஉலகம்* -எஸ்.ஐ.பரூக் -நேரு குழந்தைகள் புத்தகாலயம்-NBT
- *மக்கு மாமரம்* -ஆ.நா.பெட்னேகர்-நேரு குழந்தைகள் புத்தகாலயம்-NBT
- *விடுமுறை வந்தாச்சு* - ரவீந்திரநாத் தாகூர்-நேரு குழந்தைகள் புத்தகாலயம்-NBT
- *மறக்கமுடியாத விலங்குகள்* – ரஸ்கின் பாண்ட்-நேரு குழந்தைகள் புத்தகாலயம்-NBT
- *சிவப்புக்கொண்டை சேவல்* -உருசிய சிறுவர் கதை –க.ஓவ்சீனிக்கவ்-புக்ஸ் ஃபார் சில்ரன்
- *வேட்டைக்காரன் மெர்கேன்* -உருசிய சிறுவர் கதை –கென்னடி பாவ்லிஷின்-புக்ஸ் ஃபார் சில்ரன்
- *குறும்புக்கார கன்றுக்குட்டி*-உக்ரேன் நாட்டுக் கதை-புக்ஸ் ஃபார் சில்ரன்
- *மாஷாவின் மாயக்கட்டில்* -உருசிய சிறுவர் கதை –கலினா லெபெதெவா-புக்ஸ் ஃபார் சில்ரன்
- *தீப்பறவை* -உருசிய நாடேடிக் கதை-வானம் பதிப்பகம்
- *அழகிய பூனை*-வண்ட கக் -புக்ஸ் ஃபார் சில்ரன்
- *பெர்டினன்*-மன்ரோ லீப்-புக்ஸ் ஃபார் சில்ரன்
- *குட்டன் ஆடு*-மன்ரோ லீப்-புக்ஸ் ஃபார் சில்ரன்
- *குட்டித் தாத்தா*-நடாலே நோர்டன் -புக்ஸ் ஃபார் சில்ரன்
- *குஞ்சுவாத்து பிங் –மார்ஜோரி பிளேக், கர்ட் வீஸ் -புக்ஸ் ஃபார் சில்ரன்*
- *தப்பியோடிய குட்டிமுயல்*-மார்கரெட் வைஸ் பிரவுன்-புக்ஸ் ஃபார் சில்ரன்
- *மந்திர விதைகள்*-மித்சுமாசா அனோ-புக்ஸ் ஃபார் சில்ரன்
- *உயிர் தரும் மரம்*–ஷெல் சில்வர்ஸ்டீன்-புக்ஸ் ஃபார் சில்ரன்
- *ஸ்னிப்பியும் ஸ்னப்பியும்*–வண்ட கக்-புக்ஸ் ஃபார் சில்ரன்
- *எலி எப்படிப் புலியாச்சு?*–மர்சியா பிரெள்ன்-புக்ஸ் ஃபார் சில்ரன்
- *ராஜாவின் காலடி*–ரோல்ப் மில்லர்-புக்ஸ் ஃபார் சில்ரன்
- *அரோடின் ஊதாக்கலர் கிரேயான்*–கிரோகட் ஜான்சன்-புக்ஸ் ஃபார் சில்ரன்
- *கடைசிப் பூ*–ஜேம்ஸ் தர்பெர்-புக்ஸ் ஃபார் சில்ரன்
- *ஆப்பிள் ஜானி*-அலிகி-புக்ஸ் ஃபார் சில்ரன்
- *சிங்கத்தின் குகையில் சின்னக்குருவி*–எலிசா க்லேவன்-புக்ஸ் ஃபார் சில்ரன்
- *வீ கில்லிஸ்*– மன்ரோ லீப்-புக்ஸ் ஃபார் சில்ரன்
- *அன்புக்குரிய யானைகள்*–யுகியோ சுசியா-புக்ஸ் ஃபார் சில்ரன்
- *ஆர்தரின் சூரியன்*–ஹட்ஜாக் குல்னஷரியன்-புக்ஸ் ஃபார் சில்ரன்
- *காக்கை சிறுவன்*–டாரோ யஷிமா-புக்ஸ் ஃபார் சில்ரன்
- *குட்டியூண்டு முயல்*– ராபர்ட் கிராஸ்-புக்ஸ் ஃபார் சில்ரன்
- *நீங்க என்னோட அம்மாவா?*–பி.டி.ஈஸ்ட்மேன்-புக்ஸ் ஃபார் சில்ரன்
- *சக்கர நாற்காலிக் கால்கள்*–பிரன்ஸ் ஜோசப் குயை-புக்ஸ் ஃபார் சில்ரன்
- *சாலுவின் ப்ளூபெர்ரி*–ராபர்ட் மெக்லோஸ்கே-புக்ஸ் ஃபார் சில்ரன்
- *வில்லி எலி*–அல்டா தபோர்-புக்ஸ் ஃபார் சில்ரன்
# கொ. மா. கோ. இளங்கோ

## பட்டங்களும் விருதுகளும்

- தமிழ்நாடு முற்போக்கு எழுத்தாளர்கள் கலைஞர்கள் சங்கம் - கு.சின்னப்ப பாரதி அறக்கட்டளை விருது - சிறந்த குழந்தை இலக்கிய நூல் - *ஜிமாவின் கைபேசி* (2014)
- இராஜபாளையம் மணிமேகலை மன்றம் – சிறந்த சிறுவர் இலக்கியப் படைப்பாளி -2015: ஐஸ்வர்யா இலக்கிய விருது
- தமிழ்நாடு கலை இலக்கியப் பெருமன்றம் – தவத்திரு. குன்றக்குடி அடிகளார் நினைவு விருது - 'எட்டுக்கால் குதிரை' (2014)
- திருப்பூர் இலக்கிய விருது -2016, சிறந்த சிறுவர் இலக்கிய நூல் - ‘ஜிமாவின் கைபேசி’
- திருப்பூர் தமிழ்ச் சங்கம் விருது- 2015 சிறந்த சிறுவர் இலக்கியப் புத்தகம் – 'மக்கு மாமரம்'
- *நெய்வேலி புத்தகக் கண்காட்சி (நெய்வேலி பழுப்பு நிலக்கரி நிறுவனம்)* - 'சிறந்த எழுத்தாளர் விருது -2017'
- வாசகசாலை இலக்கிய அமைப்பின் ‘தமிழ் இலக்கிய விருதுகள்’-2020- சிறந்த சிறுவர் இலக்கியம் – சூரியனை ஒளித்து வைத்த சிறுமி
- பாரதி தமிழ் இலக்கியப் பேரவை, கம்பம் - தமிழ் இலக்கிய விருதுகள்- 2020- சிறந்த சிறுவர் இலக்கியம் –முதல் பரிசு- சூரியனை ஒளித்து வைத்த சிறுமி
- தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் (பபாசி) - (The Bookseller`s and Publishers` Association of South India(BAPASI)நடத்திய 44வது சென்னை புத்தகக் காட்சி- சிறந்த குழந்தை இலக்கிய எழுத்தாளருக்கான 'குழந்தைக் கவிஞர்' அழ.வள்ளியப்பா விருது- 2021
# விக்கிப்பீடியா:Statistics/weekly/25-Mar-2018
# கிருஷ்ணன் வந்தான்

**கிருஷ்ணன் வந்தான்** என்பது 1987 ஆவது ஆண்டில் கே. விஜயன் இயக்கத்தில் வெளியான ஓர் இந்தியத் தமிழ்த் திரைப்படமாகும். தேங்காய் சீனிவாசன் தயாரித்த இத்திரைப்படத்தில் சிவாஜி கணேசன், கே. ஆர். விஜயா, மோகன், ரேகா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.
# கிருஷ்ணன் வந்தான்

## நடிகர்கள்

- சிவாஜி கணேசன்
- கே. ஆர். விஜயா
- மோகன்
- ரேகா
- எம். என். நம்பியார்
- கே. ஏ. தங்கவேலு
- தேங்காய் சீனிவாசன்
- மேஜர் சுந்தர்ராஜன் - சிறப்புத் தோற்றம்
- வி. கே. ராமசாமி - சிறப்புத் தோற்றம்
- செந்தில் - சிறப்புத் தோற்றம்
# மைக்கேல் ராஜ்

**மைக்கேல் ராஜ்** என்பது 1987 ஆவது ஆண்டில் வி. சி. குகநாதன் இயக்கத்தில் வெளியான ஓர் இந்தியத் தமிழ்த் திரைப்படமாகும். டி. ராமா நாயுடு தயாரித்த இத்திரைப்படத்தில் ரகுவரன், மாதுரி, சரத் பாபு, பேபி சாலினி ஆகியோர் முக்கிய வேடங்களில் நடித்திருந்தனர். பின்னர், வெங்கடேஷ், இரச்சனி நடிப்பில் *பிரேம புத்ருடு* என தெலுங்கில் மீளுருவாக்கம் செய்யப்பட்டது.
# மைக்கேல் ராஜ்

## பாடல்கள்

இத்திரைப்படத்திற்கு சந்திரபோஸ் இசையமைத்தார். அனைத்து பாடல்களையும் மு. மேத்தா இயற்றியுள்ளார்.  
- "தென்ன மர தோப்புக்குள்ளே" - மலேசியா வாசுதேவன், வாணி ஜெயராம்
- "காலம் பொறந்திருச்சு" - கே. ஜே. யேசுதாஸ்
- "ஜோதிலிங்கம்" - எஸ். பி. சைலஜா
- "மணியடிக்குது" - மலேசியா வாசுதேவன்
- "ஏய் டோராய்" - எஸ். பி. பாலசுப்பிரமணியம்
# கடல்சார் பாலூட்டி

(*மெகாட்டெரா நோவேயாங்கிளியே*)]]
(*ஐட்ருர்கா லெப்டோனிக்சு*)]]
**கடல்சார் பாலூட்டிகள்** (Marine mammal) என்பன தமது வாழ்வுக்காகக் கடல் அல்லது பிற கடல்சார்ந்த சூழற்றொகுதிகளில் தங்கியிருக்கும் பாலூட்டிகள் ஆகும். இவற்றுள், கடல் நாய்கள், திமிங்கிலங்கள், துருவக் கரடிகள் போன்றவை அடங்குகின்றன. இவை ஒரு தனித்துவமான வகையையோ, முறையான ஒரு குழுவையோ சேர்ந்தன அல்ல. ஆனால், ஒருங்குமுறைக் கூர்ப்புக் காரணமாகப் பல்கணத் (polyphyletic) தொடர்பைக் கொண்டுள்ளன. உணவுக்காகக் கடல்சார் சூழலில் தங்கியிருப்பதும் இவற்றை ஒன்றிணைக்கின்றது.  
கடல்சார் வாழ்க்கை முறைக்கு இசைவாக்கம் பெற்றதில், கடல்சார் பாலூட்டிகள் பெருமளவுக்கு வேறுபடுகின்றன. செட்டாசியன்களும் (cetaceans), சிரேனியன்களும் (sirenians) முழுமையாக நீரில் வாழ்பவை. இதனால் இவை நிரந்தரமான நீர்வாழிகள். கடல் நாய்களும், கடற்சிங்கங்களும் குறை நீர்வாழிகள். இவை பெரும்பாலான தமது நேரத்தை நீரில் கழித்தாலும், இனச்சேர்க்கை, இனப் பெருக்கம், தோலுரித்தல் போன்ற முக்கிய தேவைகளுக்காக நிலத்துக்கு வருகின்றன. இவற்றுக்கு முரணாகத் துருவ நாய்களும், துருவக் கரடிகளும் நீர் வாழ்க்கைக்கு இசைவாக்கம் பெற்றவை அல்ல. கடல்சார் பாலூட்டிகள் உணவிலும் குறிப்பிடத்தக்க வேறுபாடுகளைக் கொண்டுள்ளன. சில மிதவைப் பிராணிகளை (zooplankton) உண்கின்றன. ஏனையவை மீன், கணவாய், ஓட்டுமீன், கடற்புல் போன்றவற்றை உணவாகக் கொள்கின்றன. குறைந்த அளவில் பிற பாலூட்டிகளை உண்பனவும் உள்ளன. நிலத்தில் வாழ்பவற்றோடு ஒப்பிடுகையில் கடல்சார் பாலூட்டிகள் குறைந்த அளவிலேயே உள்ளனவாயினும், சூழற்றொகுதிகளில் அவற்றின் பங்கு பெரியது. குறிப்பாகச் இரையாகும் உயிரினங்களின் தொகையைக் கட்டுப்படுத்தி சூழல் சமநிலையைப் பேணுவதில் இவை பெரும் பங்கு வகிக்கின்றன. 23% கடல்சார் பாலூட்டிகள் அழிந்துபோவதற்கான வாய்ப்புநிலையைக் கொண்டிருப்பதால் சூழல் சமநிலையைப் பேணுவது தொடர்பிலான அவற்றின் பங்கு குறித்துக் கவனம் செலுத்தவேண்டியுள்ளது.  
கடல்சார் பாலூட்டிகள் முன்னர் தாயக மக்களால் உணவுக்காகவும், பிற தேவைகளுக்காகவும் கொல்லப்பட்டன. பிற்காலத்தில் இவை வணிகம், கைத்தொழில் ஆகிய நோக்கங்களுக்காக வேட்டையாடப்பட்டதால், திமிங்கிலம், கடல் நாய்கள் போன்ற இனங்களின் தொகை விரைவாகக் குறைந்தது. வணிக வேட்டையால், இசுட்டெலரின் கடற்பசுவும், மேற்கிந்தியக் கடல் நாயும் முற்றாக அழிந்துவிட்டன. வணிகம் சார்ந்த வேட்டை முடிவுக்கு வந்த பின்னர் சாம்பல் திமிங்கிலம், வடக்கத்திய யானைக் கடல் நாய் போன்ற சில இனங்கள் மீண்டும் பெருகத் தொடங்கியுள்ளன. அதே வேளை வேறுசில இனங்கள் அழியும் நிலைக்கு வந்துவிட்டன. வேட்டை தவிர மீன்பிடித்தலின்போது சில கடல்சார் பாலூட்டிகள் வலைகளில் அகப்பட்டு இறப்பதும் உண்டு. கடல் பயணங்கள் அதிகரித்திருப்பதால் வேகமாகச் செல்லும் கப்பல்களுடன் பெரிய கடல்சார் பாலூட்டிகள் மோதும் நிலையும் ஏற்படுகின்றது. வாழிடச் சூழலின் தரம் குறைவதாலும் கடல்சார் பாலூட்டிகளுக்கு அச்சுறுத்தல் ஏற்படுவதுடன், உணவைத் தேடிப் பெறும் வாய்ப்புக்களும் குறைகின்றன. இரைச்சல் மாசடைதலாலும், எதிரொலி மூலம் இடமறியும் கடல்சார் பாலூட்டிகளுக்குப் பாதிப்பு ஏற்படுகிறது. புவிசூடாதல் காரணமாக ஆர்க்டிக் சூழலில் தரக்குறைவு ஏற்படுவதால் அப்பகுதியில் வாழும் கடல்சார் பாலூட்டிகள் பாதிப்புக்கு உள்ளாகின்றன.
# கடல்சார் பாலூட்டி

## கூர்ப்பு

கடல்சார் பாலூட்டிகள், கடலில் உணவுக்காகத் தங்கியிருக்கும் 129 இனங்களைக்கொண்ட ஒரு பல்வகைமைக் குழு. இவை ஒரு தனித்துவமான வகையோ, முறையான ஒரு குழுவோ அல்ல எனினும் ஒருங்குமுறைக் கூர்ப்பினால் பல்கணத் (polyphyletic) தொடர்பைக் கொண்டுள்ளன. உணவுக்காகக் கடல்சார் சூழலில் தங்கியிருப்பதும் இவற்றுக்குப் பொதுவான ஒரு இயல்பு. உருவவியல் தொடர்பில் குழுக்களிடையே வேறுபாடுகள் காணப்பட்டாலும், மேம்பட்ட இரைதேடும் திறனுக்கான தேவையே கூர்ப்புக்கான முக்கிய உந்து சக்தியாக இருந்துள்ளது.
# கடல்சார் பாலூட்டி

## பரம்பலும், வாழிடமும்

கடல்சார் பாலூட்டிகள் உலகம் முழுவதும் பரவலாகக் காணப்படுகின்றன. எனினும் அவற்றின் பரம்பல் துண்டுதுண்டாகக் காணப்படுவதுடன், இது கடலின் உற்பத்தித் திறனுடன் பொருந்திக் காணப்படுகின்றது. இனங்களின் எண்ணிக்கை வடக்கிலும் தெற்கிலும் 40° குறுக்குக்கோட்டை அண்டி உயர்வாகக் காணப்படுகின்றது. இது, வட அமெரிக்கா, தென் அமெரிக்கா, ஆப்பிரிக்கா, ஆசியா, ஆசுத்திரேலியா ஆகிய பகுதிகளை அண்டிய, முதல்நிலை உற்பத்தி அதிகமாக இருக்கும் இடங்களுடன் பொருந்துகிறது.
# நீதிக்குத் தண்டனை

**நீதிக்குத் தண்டனை** என்பது 1987 ஆவது ஆண்டில் மு. கருணாநிதி கதை எழுத, எசு. ஏ. சந்திரசேகர் இயக்கத்தில் வெளியான ஒரு தமிழ்த் திரைப்படமாகும். எசு. எசு. நீலகண்டன், ஷோபா சந்திரசேகர் இணைந்து தயாரித்த இத்திரைப்படத்தில் ராதிகா, நிழல்கள் ரவி, சரண்ராஜ், செந்தில் ஆகியோர் முக்கிய வேடங்களில் நடித்திருந்தனர். எம். எசு. விசுவநாதன் இசையமைத்திருந்தார். இத்திரைப்படம் தெலுங்கில் *நியாயனிக்கி சிக்சா* எனவும், கன்னடத்தில் *நியாயக்கே சிக்சே* எனவும் மீளுருவாக்கம் செய்யப்பட்டது.
# நீதிக்குத் தண்டனை

## நடிகர்கள்

- ராதிகா
- நிழல்கள் ரவி
- சரண்ராஜ்
- செந்தில்
- எசு. எசு. சந்திரன்
- ரவிச்சந்திரன்
- சிறீவித்யா
- எசு. ஏ. சந்திரசேகர்
- செந்தாமரை
- வசந்த்
- கர்ணன் (அறிமுகம்)
- சாருஹாசன்
- வி. கோபாலகிருசுணன்
- சேனாதிபதி
- அம்சத் குமார்
- சுருளி வேல்
- நாகராச சோழன்
- எல். ஐ. சி. நரசிம்மன்
- ஓமக்குச்சி நரசிம்மன்
- குட்டி பத்மினி
- கோவை சரளா
- சுலோச்சனா
- சிறீ ஆசா(அறிமுகம்)
# நீதிக்குத் தண்டனை

## பாடல்கள்

இத்திரைப்படத்திற்கு எம். எசு. விசுவநாதன் இசையமைத்திருந்தார்.
# நீதிக்குத் தண்டனை

## இதர தகவல்கள்

- இயக்குநர் சங்கர், எசு. ஏ. சந்திரசேகரிடம் உதவி இயக்குநராகப் பணியாற்றிய முதல் திரைப்படம் இதுவேயாகும்.
# ஊர்க்காவலன்

**ஊர்க்காவலன்** என்பது 1987 ஆவது ஆண்டில் மனோபாலா இயக்கத்தில் வெளியான ஒரு தமிழ்த் திரைப்படமாகும். சங்கர் கணேஷ் இசையமைத்திருந்தார். வணிக ரீதியாக வெற்றி பெற்ற இத்திரைப்படம், *கஞ்சுகோட்டகு மோனகடு* என்ற பெயரில் தெலுங்கில் மொழிமாறறம் செய்யப்பட்டது.
# ஊர்க்காவலன்

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர்.
# பாடு நிலாவே

**பாடு நிலாவே** என்பது 1987 ஆவது ஆண்டில் கே. ரங்கராஜ் இயக்கத்தில் வெளியான ஓர் இந்தியத் தமிழ்த் திரைப்படமாகும். ஆர். செல்வராஜ் எழுதிய இத்திரைப்படத்தை எம். ஜி. வல்லபன் தயாரித்திருந்தார். இத்திரைப்படத்தில் மோகன், நதியா, ரவிச்சந்திரன், செந்தில் ஆகியோர் முக்கிய வேடங்களில் நடித்திருந்தனர்.
# பாடு நிலாவே

## நடிப்பு

- மோகன்- பாலகிருஷ்ணன்
- நதியா- சங்கீதா
- ரவிச்சந்திரன்-இராமநாதன்
- செந்தில்- திரி வேட்டி
- வெண்ணிற ஆடை மூர்த்தி- மூர்த்தி
- ஜேவி சோமயாஜுலு - முத்தையா பாகவதர்
- ஏ. ஆர். சீனிவாசன்- ஜெயிலர்
- டைப்பிஸ்ட் கோபு- ஆய்வாளர்
- குழந்தை சுஜிதா- குழந்தை பாலகிருஷ்ணன்
# பாடு நிலாவே

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.  
| வ.௭ண். | பாடல் | பாடகர் | வரிகள் | அளவு |
| --- | --- | --- | --- | --- |
| 1 | "குத்தம்மா நெல்லு குத்து" | சித்ரா & குழுவினர் | வாலி | 04:27 |
| 2 | "மலையோரம் வீசும் காத்து" | எஸ். பி. பாலசுப்பிரமணியம் | 04:57 |  |
| 3 | "கொக்கர கொக்குக்கோ கூவுற" | மனோ, சித்ரா | 04:44 |  |
| 4 | "மலையோரம் வீசும் காத்து"&nbsp;– 1 | எஸ். பி. பாலசுப்பிரமணியம் | 01:12 |  |
| 5 | "பாடுங்கள் பாட்டு பாடுங்கள்" | சித்ரா, ௭ஸ்.பி. பாலசுப்பிரமணியம் | 04:10 |  |
| 6 | "சித்திரை மாதத்து நிலவு" | மனோ, சித்ரா | 04:30 |  |
| 7 | "வா வெளியே இளம் பூங்குயிலே" | ௭ஸ்.பி. பாலசுப்பிரமணியம், சித்ரா | 06:33 |  |
| 8 | "மலையோரம் வீசும் காத்து"&nbsp;– (பெண்) | சித்ரா | 01:13 | } |
# இம்மானுவேல் ஆர்னோல்ட்

**இம்மானுவேல் ஆர்னோல்ட்** (*Emmanuel Arnold*) இலங்கைத் தமிழ் அரசியல்வாதியும், முன்னாள் மாகாண சபை உறுப்பினரும் ஆவார். 2018 மார்ச் 26 இல் இவர் யாழ்ப்பாண மாநகரசபை முதல்வராகத் தேர்ந்தெடுக்கப்பட்டார்.
# இம்மானுவேல் ஆர்னோல்ட்

## அரசியலில்

### மாகாண சபை

ஆர்னல்ட் 2013 மாகாணசபைத் தேர்தலில் தமிழ்த் தேசியக் கூட்டமைப்பு வேட்பாளராக யாழ்ப்பாணத் தேர்தல் மாவட்டத்தில் போட்டியிட்டு வட மாகாண சபைக்குத் தெரிவானார். இவர் முதலமைச்சரின் ஆலோசகராக நியமிக்கப்பட்டார்.
# இம்மானுவேல் ஆர்னோல்ட்

## அரசியலில்

### உள்ளூராட்சி சபை

ஆர்னல்ட் யாழ்ப்பாண முதல்வர் வேட்பாளராக 2018 உள்ளூராட்சி சபைத் தேர்தலில் போட்டியிடுவதற்காக வட மாகாண சபை உறுப்பினர் பதவியில் இருந்து 2017 டிசம்பர் 14 அன்று விலகினார்.  
2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் யாழ்ப்பாண மாநகரசபைக்கு தமிழ்த் தேசியக் கூட்டமைப்பு வேட்பாளராக இலங்கைத் தமிழரசுக் கட்சியின் சார்பில் போட்டியிட்டு வெற்றி பெற்றார். 2018 மார்ச் 26 இல் இவர் யாழ்ப்பாண முதல்வராகத் தேர்ந்தெடுக்கப்பட்டார். யாழ் மாநகரசபையின் 2021 ஆம் ஆண்டிற்கான நிதியறிக்கை 2020 திசம்பர் 16 இல் இரண்டாவது தடவையாகத் தோற்கடிக்கப்பட்டதை அடுத்து, இம்மானுவேல் ஆர்னோல்ட் முதல்வர் பதவியை இழந்தார்.
# இம்மானுவேல் ஆர்னோல்ட்

## தேர்தல் வரலாறு

| 2013 மாகாணசபை | யாழ்ப்பாண மாவட்டம் | ததேகூ | align= | **தேர்ந்தெடுக்கப்பட்டார்** |  |
| --- | --- | --- | --- | --- | --- |
| 2018 உள்ளூராட்சி | பாசையூர் | ததேகூ | align= | **தேர்ந்தெடுக்கப்பட்டார்** | } |
# பிரைசு கன்யன் தேசியப் பூங்கா

**பிரைசு கன்யன் தேசியப் பூங்கா** (Bryce Canyon National Park) தென்மேற்கு யூட்டாவில் அமைந்துள்ள ஐக்கிய அமெரிக்க தேசியப் பூங்கா ஆகும். இப்பூங்காவின் முக்கிய அம்சம் பிரைசு கன்யன் ஆகும். "கன்யன்" என்பது செங்குத்துப் பள்ளத்தாக்கைக் குறிக்கும். ஆனால், பெயர் குறிப்பது போல் இரு ஒரு பள்ளத்தாக்கு அல்ல. ஆனால் இது, போன்சோகன்ட் மேட்டுநிலத்தின் கிழக்குப் பக்கத்தில் இயற்கையாக அமைந்த மிகப் பெரிய படி அமைப்புக்களின் தொகுதி ஆகும். பிரைசு, ஹூடூ (hoodoo) எனப்படும் நிலவியல் அமைப்புக்களுக்குப் பெயர் பெற்றது. இவ்வமைப்புக்கள் ஆறு, மற்றும் ஏரிப் படுகைகளின் படிவுப் பாறைகள் ஓடை அரிமானத்தாலும், உறைபனியாலும் ஏற்படும் சிதைவினால் உருவானவை. பாறைகளின் சிவப்பு, செம்மஞ்சள், வெள்ளை நிறங்கள் பூங்காவுக்கு வருபவர்களுக்குக் கண்கவர் காட்சியாக அமைகின்றது. "பிரைசு" அருகாமையில் உள்ள சியன் தேசியப் பூங்காவிலும் உயரமான இடத்தில் அமைந்துள்ளது. பிரைசின் விளிம்பு 8,000 இலிருந்து 9,000 அடி (2,400 - 2,700 மீட்டர்) வரை வேறுபடுகின்றது.  
பிரைசு கன்யன் பகுதியில் 1850களில் மோர்மன் முன்னோடிகள் குடியேறினர். 1874 இல் இங்கே குடியேறியிருந்த எபனேசர் பிரைசு என்பவரின் பெயரைத் தழுவியே இவ்விடத்தின் பெயர் ஏற்பட்டது. பிரைசு கன்யனைச் சுற்றியுள்ள பகுதி, சனாதிபதி வாரன் ஜி. ஹார்டிங்கால் 1923 இல் தேசிய நினைவுச் சின்னம் ஆக்கப்பட்டது. 1928 இல் அமெரிக்கக் காங்கிரசு இதனைத் தேசியப் பூங்காவாக அறிவித்தது. 35,835 ஏக்கர் (55.992 ச.மைல்; 14,502 எக்டேர்; 145.02 ச கி.மீ.) பரப்பளவைக் கொண்ட இப்பூங்காவைக் காண சியன் தேசியப் பூங்கா (2016 இல் ஏறத்தாழ 4.3 மில்லியன்) அல்லது கிராண்ட் கன்யன் தேசியப் பூங்காவுக்கு (2016 இல் ஏறத்தாழ 6.0 மில்லியன்) வருவோரிலும் குறிப்பிடத்தக்க அளவு குறைவானோரே வருகின்றனர். பிரைசு சற்றுத் தொலைவில் இருப்பதே இதற்குக் காரணம். 2016 இல் பிரைசு கன்யனுக்குப் பொழுதுபோக்குக்காக வந்தோர் தொகை 2,365,110. இது முன்னைய ஆண்டிலும் 35% அதிகமானது. இதனால், பிரைசு கன்யனின் காலநிலை கூடிய குளிரானதும், ஆண்டுக்கு 15 - 18 அங்குலம் (380 - 460 மிமீ) மழை வீழ்ச்சியைக் கொண்டதும் ஆகும். ஆண்டிற்கான வெப்பநிலை சராசரியாக சனவரியில் குறைந்தது 9°ப (−13°ச) இலிருந்து யூலையில் சராசரி அதிக அளவாக 83°ப (28°ச) வரை காணப்படுகின்றது. ஆனால், கடுமையான வெப்பநிலைகள் −30 முதல் 97°ப (−34 முதல் 36°ச) ஆக அமையலாம்.  
இத்தேசியப் பூங்கா வட அமெரிக்காவின் கொலராடோ மேட்டுநிலப் புவியியல் மாகாணத்துக்கும், போன்சோனட் பிளவுக்கு மேற்கில் அமைந்த போன்சோனட் (பையூட் மொழியில் பீவரின் இருப்பிடம் எனப் பொருள்படும்) மேட்டுநிலத்தின் தென்கிழக்கு விளிம்புக்கும் இடையில் உள்ளது. பூங்காவுக்கு வருவோர் மேட்டுநிலப் பகுதியூடாக நுழைந்து மேட்டுநிலத்தின் விளிம்புக்கு மேலாக பிளவைக் கொண்டுள்ள பள்ளத்தாக்கையும், அதற்கு அப்பல் உள்ள "பாரியா" (சேற்று நீரைக் குறிக்கும் பையூட் மொழிச் சொல்) ஆற்றையும் பார்க்கின்றனர்.
# சின்பான்டெல்

**சின்பான்டெல்** (Zinfandel) என்பது, கருநிறத் தோல் கொண்ட "வைன்" திராட்சையின் ஒரு வகை ஆகும். இவ்வகைத் திராட்சை கலிபோர்னியாவின் 10% திராட்சைத் தோட்டங்களில் வளர்க்கப்படுகின்றது. மரபணுப் பகுப்பாய்வுகள், இவ்வகைத் திராட்சை குரோசியத் திராட்சைகளான "கிரில்ஜெனாக் காஸ்தெலான்ஸ்கி", "டிரிபிட்ராக்" ஆகியவற்றையும், இத்தாலியின் அப்புலியாவில், 18 ஆம் நூற்றாண்டில் அறிமுகமாகி வளர்க்கப்படும் வகையான "பிறிமிட்டிவோ" வகையையும் மரபியல் அடிப்படையில் ஒத்தது என வெளிப்படுத்தியுள்ளன. இத்திராட்சை வகை 19 ஆம் நூற்றாண்டின் நடுப்பகுதியில், புகழ்பெற்ற "ஹெகென்ஸ்ட்ராட்" வைன் குழுவின் உதவியுடன் ஐக்கிய அமெரிக்காவில் அறிமுகமானது. இது பொதுவாகக் கடும் சிவப்பு நிற வைனைத் தருகிறது. எனினும் ஐக்கிய அமெரிக்காவில், "வெண் சின்பான்டெல்" எனப்படும் குறைவான இனிப்புக் கொண்ட இளம்சிவப்பு வைன், சிவப்பு வைனைவிட ஆறு மடங்கு கூடுதலாக விற்பனையாகிறது. இத்திராட்சை வகை உயர்ந்த சர்க்கரை அளவைக் கொண்டிருப்பதால் இதை நொதிக்க வைத்து 15 நூற்றுவீதத்துக்கு மேற்பட்ட அல்ககோல் அளவு கொண்ட வைனைத் தயாரிக்க முடியும். சிவப்பு வைனின் சுவை பயன்படுத்தப்பட்ட திராட்சை எவ்வளவு பழுத்துள்ளது என்பதைப் பொறுத்து அமையும்.
# சின்பான்டெல்

## வரலாறு

தொல்லியல் சான்றுகளின்படி *விட்டிஸ் வினிபேரா* கிமு 6000 அளவில் காக்கேசியப் பகுதியில் வளர்க்கப்பட்டதாகத் தெரிகிறது. சில காலங்களுக்குப் பின்னர் வைன் தயாரிப்பும் தொடங்கியது. தொடர்ந்து திராட்சை வளர்ப்பு நடுநிலக்கடல் பகுதிக்கும் அதைச் சார்ந்த பகுதிகளுக்கும் பரவியது. சின்பான்டெல் வகைக்கு உறவுடைய பல உள்ளூர் வகைகள் ஒரு காலத்தில் குரோசியாவில் இருந்தன. 19 ஆம் நூற்றாண்டில் குரோசியாவின் வைன் தொழிலுக்கு இவையே அடிப்படையாக அமைந்தன. இவ்வேறுபாடுகள், திராட்சை வேறெந்த இடத்தையும் விட குரோசியாவிலேயே நீண்ட காலம் வளர்க்கப்பட்டன என்பதைக் காட்டுகின்றது. எனினும், "பிலொக்சேரா" நோய்த் தொற்றுக் காரணமாக 19 ஆம் நூற்றாண்டின் இறுதிப் பகுதியில் இவ்வகைகள் அழிந்துவிட்டன. இறுதியாக "கிரில்ஜெனாக் காஸ்தெலான்ஸ்கி" என உள்ளூரில் அழைக்கப்பட்ட சின்பான்டெல் கொடிகள் ஒன்பது மட்டும் 2001 ஆம் ஆண்டில் குரோசியாவின் டால்மேசன் கரைப்பகுதியில் கண்டுபிடிக்கப்பட்டன. இப்பெயர், "சின்பான்டெல்" என்னும் பெயர் பயன்பாட்டுக்கு வந்து 40 ஆண்டுகளின் பின்னரே அறிமுகமானதால், *பிறிமிட்டிவோ* அத்திலாந்திக் பகுதிகளில் இருந்தே இத்தாலிக்கு அறிமுகமானது என்னும் கருத்து நிலவியது. எனினும், இத்திராட்சை குரோசியாவில் தோன்றியது என்று கண்டுபிடிக்கப்பட்ட பின்னர் முன்னைய எடுகோள் வலுவிழந்தது. பிறிமிட்டிவோ 18 ஆம் நூற்றாண்டில் இத்தாலியின் அப்புலியாப் பகுதியில் அறிமுகப்படுத்தப்பட்டதாக இப்போது கருதப்படுகிறது.  
ஆசுத்திரியாவின் வியன்னாவில் உள்ள அரசாங்கத் தாவரப் பண்ணையில் இருந்தே ஐக்கிய அமெரிக்காவுக்கு சின்பான்டெல் கொடி சென்றிருக்கக்கூடும். 1797 ஆம் ஆண்டில் முன்னைய வெனிசுக் குடியரசின் டால்மேசன் பகுதிகளை ஆசுத்திரியா கைப்பற்றிக்கொண்டபோது, ஆசுத்திரியாவுக்குள் அடங்கிய "அப்சுபர்க் அரசு" குரோசியா மீது தனது ஆட்சியை விரிவாக்கியிருந்தது. இக்காலத்திலேயே வெனிசின் தாவரப் பண்ணை சின்பான்டெல் கொடியைப் பெற்றிருக்கக்கூடும்.  
1835 ஆம் ஆண்டில் "சின்பான்டெல்", "மேசைத் திராட்சை"யாகப் பயன்படுத்துவதற்காக பொசுட்டனில், சூடாக்கப்பட்ட பசுமைக்குடில்களில் பயிரிடப்பட்டது. "சின்பான்டெல்" திராட்சையைப் பயன்படுத்தி வைன் தயாரிப்பது தொடர்பான குறிப்புகள் 1947 ஐச் சேர்ந்த வைன் தொடர்பான நூலொன்றில் காணப்படுகிறது. 1850 களில், "சின்பான்டெல்" பயிர்ச் செய்கை பொசுட்டனில் கைவிடப்பட்டது. 1850க்குப் பின்னர் இது கலிபோர்னியாவில் அறிமுகமானது.
# வார்ப்புரு:Infobox grape variety

| above = }  
| subheaderstyle = font-weight:bold
| subheader = <span>திராட்சை</span> (*<span>விட்டிசு</span>*)  
| image = |alt=} }}
| caption = }  
| label1 = of berry skin
| data1 = | }} | } }}  
| label2 = இனம்
| class2 = binominal
| data2 = }  
| label3 = வேறு பெயர்
| data3 = }  
| label4 = தோற்றம்
| data4 = }  
| label5 = Original pedigree
| data5 = }|  
| label6 = Pedigree parent 1
| data6 = }  
| label7 = Pedigree parent 2
| data7 = }  
| label8 = குறிப்பிடத்தக்க பகுதிகள்
| data8 = }  
| label9 = குறிப்பிடத்தக்க வைன்கள்
| data9 = }  
| label10 = உகந்த மண்
| data10 = }  
| label11 = பிரச்சினைகள்
| data11 = }  
| label12 = வளர்ப்பவர்
| data12 = }  
| label13 = வளர்க்கும் நிறுவனம்
| data13 = }  
| label14 = Year of crossing
| data14 = }  
| label15 = தெரிவு ஆண்டு
| data15 = }  
| label16 = காப்பு ஆண்டு
| data16 = }  
| label17 = விதை உருவாக்கம்
| data17 = }  
| label18 = பூவின் பாலினம்
| data18 = }  
| label19 = வி.ஐ.வி.சி எண்
| data19 =  
| header20 = }}}}}}}}|Wine characteristics}}  
|label21 = பொது
|data21 = }}  
|label22 = குளிட் காலநிலை
|data22 = }}  
|label23 = இடைக் காலநிலை
|data23 = }}  
|label24 = சூடான காலநிலை
|data24 = }}  
|label25 = With age
|data25 = }}  
}}<noinclude>  
</noinclude>
# ஈரல் அழற்சி பி

**ஈரலழற்சி பி அல்லது ஹெபாடைடிஸ் பி** என்பது 'ஹெபாடிடிஸ் பி' (HBV) எனும் தீநுண்மியால் ஏற்படும் ஒரு தொற்று நோய் ஆகும், இது கல்லீரலைப் பாதிக்கிறது. இது கடுமையான மற்றும் நீண்ட கால நோய் தாக்கங்களை மனித உடலில் ஏற்படுத்துகிறது. இந்த அறிகுறிகள் ஏற்பட 30 முதல் 180 நாட்கள் ஆகலாம். இந்த நோயின் நீண்டகால தொற்று சிக்கல்களின் காரணமாக 15 முதல் 25 சதவீதம் பேர் இறக்கின்றனர். 1980களில் உடல்களில் பச்சை குத்துதல் மற்றும் குத்தூசி மருத்துவமானது குறிப்பிட்ட எண்ணிக்கையிளவில் இந்த நோய் தாக்கத்தினை ஏற்படுத்தியது. பின்னர் மேம்பட்ட நோய்கிருமிகள் ஒழித்த ஊசிகளின் பயன்பாடு காரணமாக இந்த நோய் குறைந்தது. ஈரழற்சி கிருமியானது இரு மனிதர்களுக்கிடையே கைகளை குழுக்குவதினாலோ, அனைத்துக் கொள்வதினோலோ, உணவருந்தும் தட்டினை பகிர்ந்து கொள்வதினாலோ, இருமவதினாலோ, தும்முவதினாலோ, தாய்ப் பால் கொடுப்பதினாலோ பரவுவதில்லை.
# ஈரல் அழற்சி பி

## தடுப்பு மற்றும் சிகிச்சை

1982 ஆம் ஆண்டு முதல் இந்த தொற்றுநோய் தடுப்பூசி போடுவதின் மூலம் தடுக்கப்படுகிறது. உலக சுகாதார அமைப்பினால், குழந்தை பிறந்த முதல் நாளில் இந்த தடுப்பூசி போடுவது பரிந்துரைக்கப்படுகிறது. குருதி மாற்றீடு செய்வதற்கு முன்பு ஹெபாடைடிஸ் பி கிருமி குறித்த இரத்த பரிசோதனை மேற்கொள்வதின் மூலமும், உடலுறுவின்பொழுது ஆணுறையை உபயோகிப்பதன் மூலமும், இந்த நோய் தொற்றிலிருந்து காத்துக்கொள்ளலாம். 2018-ல் ஆய்வுசெய்யப்பட்ட16 ஆம் நூற்றாண்டைச்சார்ந்த ஒர் எஞ்சியுள்ளமம்மியாகபாடம் செய்யப்பட்ட குழந்தையிடம் ஹெபாடைடிஸ் கிருமியின் வடிவம் காணப்பட்டது.இதுநவீனகிருமி வகைகளுடன் தொடர்புடையதாக உள்ளது.
# ஈரல் அழற்சி பி

## சமூகம் மற்றும் கலாச்சாரம்

உலக கல்லீரல் அழற்சி தினம்ஜூலை 28 ஆம் தேதி ஆண்டு தோறும் அனுசரிக்கப்படுகிறது.இதன் நோக்கம் ஆனது உலகளாவிய அளவில் ஹெபாடிடிஸ்பிமற்றும் ஹெபடைடிஸ் சி நோய் குறித்த விழிப்புணர்வு மற்றும் நோய் கண்டறிதல்,தடுப்புஊசிமற்றும் சிகிச்சை எடுத்துக்கொள்வதை ஊக்குவிப்பதாகும். உலக ஹெபடைடிஸ் கூட்டணி தலைமையில் 2007 மற்றும் மே 2010ல் அதற்கான முன்னேற்பாடு எடுக்கப்பட்டு, பின்னர்அதுஉலக சுகாதார அமைப்பினால்உலகாளவிய அளவில் அங்கீகரிக்கப்பட்டது.
# ஈரல் அழற்சி பி

## மேலும் பார்க்க

- கல்லீரல் புற்றுநோய்
- Oncovirus
# உய்யா

**உய்யா** (Huia) (; *ஹெட்டராலோச்சா அக்குட்டிரொசுட்ரிசு*) என்பது, நியூசிலாந்தின் வடக்குத் தீவுக்கு உரிய அழிந்துபோன ஒரு பறவை. உறுதிப்படுத்திய வகையில் கடைசியாக இப்பறைவையைப் பார்த்தது 1907 ஆம் ஆண்டில் ஆகும். ஆனால், 1960கள் வரை இப்பறவையைப் பார்த்ததற்கு நம்பத்தக்க சான்றுகள் உள்ளன. இதன் அழிவுக்கு முதன்மையான இரண்டு காரணங்கள் உள்ளன. முதலாவது, மாதிரிகளை உருவாக்குவதற்கான உய்யாத் தோலுக்காகவும், தொப்பி அலங்காரத்துக்கான வால் இறகுகளுக்காகவும், இவை அளவு மீறி வேட்டையாடப்பட்டது. இரண்டாவது, வேளாண்மைக்காக ஐரோப்பியக் குடியேறிகளால் வட தீவுகளின் தாழ் நிலங்களில் இடம்பெற்ற காடளிப்பு. பெரும்பாலான காடுகள் மிகப் பழமையான, சூழலியல் அடிப்படையில் சிக்கலான, முதன்மைக் காடுகள். முன்னர் அவற்றில் வாழ்ந்த உய்யாக்கள் மீட்டுருவாக்கப்பட்ட இரண்டாம்நிலைக் காடுகளில் வாழ முடியவில்லை.  
ஐரோப்பியர்கள் வருவதற்கு முன்பே ஒரு அரிதான பறவையாக இருந்த இது, ருகைன், தராவுரா, ரிமுத்தாக்கா, வடக்குத் தீவின் தென்கிழக்கில் உள்ள கைமனாவா மலைத்தொடர் ஆகிய பகுதிகளில் மட்டுமே காணப்பட்டன. உலகின் எந்தப் பறவை இனத்திலும் பார்க்க அலகின் வடிவத்தில் மிகத் தெளிவான பால்வேறுபாடு காணப்படுவது குறிப்பிடத்தக்கது. பெண் பறவையின் அலகு நீண்டு, மெலிந்து, கீழ்நோக்கி வளைந்து காணப்படும். ஆண் பறவையின் அலகு குட்டையாகவும், தடித்தும் காகத்தின் அலகுபோல் காணப்படும். ஆண் பறவைகள், 45 சமீ (18 அங்குலம்) நீளம்கொண்டவை. பெண் பறவைகள் 48 சமீ (19 அங்குலம்) நீளமானது. இவை தவிர, செம்மஞ்சள் தாடையும், பச்சை மினுக்கத்துடன் கூடிய கருநிறச் சிறகுகளுடனும் இரண்டு பாலினங்களும் ஒத்த தோற்றம் கொண்டவை. வால் இறகுகள் நுனிப் பகுதியில் வெண்ணிறப் பட்டையுடன் தனித்துவமாகக் காணப்படும்.  
இப்பறவைகள் காட்டில் உயர்ந்த மலைப் பகுதிகளிலும், தாழ்நிலப் பகுதிகளிலும் வாழ்ந்தன. இவை கோடை காலங்களில் உயரமான பகுதிகளிலும், குளிர் காலங்களில் தாழ்ந்த பகுதிகளிலும் வாழ்ந்ததாக நம்பப்படுகிறது. அனைத்துண்ணிகளான இவை வளர்ந்த பூச்சிகள், பூச்சிக் குடம்பிகள், சிலந்திகள் போன்றவற்றோடு, பழங்களையும், குறைந்த அலவிலான உள்நாட்டுத் தாவரங்களையும் உணவாகக் கொண்டன. ஆண், பெண் பறவைகள் தமது வேறுபாடான அலகுகளை வெவ்வேறு வகையில் பயன்படுத்தின. ஆண் பறவை தனது தடித்த அலகால் உக்கிய மரங்களைக் கொத்தி உடைத்தது. பெண் பறவையின் நீண்ட, மெலிந்த, வளைந்த அலகுகள் ஆழங்களுக்குச் சென்று இரையைப் பிடிக்க உதவியாக அமைந்தது. இவ்வினத்தின் கவர்ச்சியான ஈருருத் தோற்றம் காரணமாக, உயிரியல் நூல்களிலும், பறவையியல் நூல்களிலும் இவை அடிக்கடி குறிப்பிடப்பட்டாலும், இவற்றின் உயிரியல் தொடர்பாக அதிகமாக எதுவும் தெரியாது. இவை அழிந்துபோவதற்கு முன் இவைபற்றி அதிக ஆய்வுகள் மேற்கொள்ளப்படவில்லை.  
அலகின் வடிவம் காரணமாகவும், அழகாலும், மாவோரிப் பண்பாட்டிலும், வாய்மொழி மரபிலும் அதன் சிறப்பிடத்தினாலும் உய்யா, நியூசிலாந்தின் பெரிதும் அறியப்பட்ட அழிந்த பறவையாக உள்ளது. இப்பறவை மாவோரிகளால் புனிதமானதாகக் கருதப்படுகிறது. இதன் இறகுகளை அணியும் உரிமை உயர் தகுதி உள்ளவர்களுக்கே உரியது.
# உய்யா

## வகைப்பாடும் சொற்பிறப்பும்

இதன் பேரினப் பெயரான *ஹெட்டெராலோக்கா* (Heteralocha) என்பது, "ஹெட்டெரா" (வேறுபட்ட), "அலோக்கோஸ்" (மனைவி) என்னும் சொற்களின் சேர்க்கையால் உருவானது. இது இவ்வினத்தின் ஆண், பெண் பறவைகளின் அலகின் வடிவம் வேறுபட்டிருப்பதைக் குறிக்கிறது. சிறப்புப் பெயர் *அக்கியூட்டிரோஸ்ட்ரிஸ்* (acutirostris), கூரானது என்னும் பொருள்கொண்ட "அக்கியூட்டஸ்" (acutus), அலகு என்னும் பொருள் தரும் "ரொஸ்ட்ரம்" (rostrum) ஆகிய இலத்தீன் சொற்களில் இருந்து உருவானது. பெண் பறவையின் கூரிய அலகைக் குறித்தே இப்பெயர் ஏற்பட்டது.
# விகடன் (திரைப்படம்)

**விகடன் ** 2003ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். இதில் ஹரிஷ் ராகவேந்திரா அருண் பாண்டியன் காயத்ரி ரகுராம் ஆகியோர் நடித்துள்ளனர்.
# விகடன் (திரைப்படம்)

## நடிகர்கள்

- ஹரிஷ் ராகவேந்திரா - இராம்மோகன்
- அருண் பாண்டியன் - செல்வக்குமார்
- காயத்ரி ரகுராம் - கௌரி
- இராதிகா சௌத்ரி - செல்வக்குமாரின் மனைவி
- உமா - காவேரி
- நாசர்
- ரேகா
- விஜயன்
- வெங்கட் பிரபு
# பாசுபேடேசு

**பாசுபேடேசு** (*phosphatase*) என்பது பாசுபாரிக் காடி ஒற்றை எசுத்தரைபாசுபேட்டு அயனியாகவும் மதுசாரமாகவும்பிளவுறச் செய்யும் நொதி<nowiki/>யாகும்.பாசுபடேசு நொதியானது வினைவேதிமம்த்தின் நீராற்பகுப்பை வேகப்படுத்தும் செயலில் பங்கு பெறுவதால், இது நீராற்பகுப்பி என்ற துணைப்பிரிவற்குள் வருகிறது.பாசுபடேசு நொதிகள் பல உயிரியல் சார்ந்த செயல்முறைகளுக்கு அத்தியாவசியமானவையாகும். ஏனெனில், பாசுபோரைலேற்றம் (உதாரணமாக கினேசசுகளினால் புரதம்) மற்றும்பாசுபேடேசுகளினால் நடைபெறும் எதிர்பாசுபோரைலேற்றம் போன்றவை செல்களில் நடைபெறும் ஒழுங்குபடுத்துதல் மற்றும் சமிக்ஞை அனுப்புதல் போன்றவற்றில் பலதரப்பட்ட பங்காற்றுகின்றன.பாசுபேடேசுகள் மூலக்கூறுகளிலிருந்து பாசுபேட்டு தொகுதிகளை நீக்குகின்றன. கைனேசு<nowiki/>கள்பாசுபேட்டு தொகுதிகளளைஅடினோசின் டிரை பாஸ்பேட்டுகளிலிருந்து மூலக்சூறுகளாக மாற்றும் வினைகளில் வினையை வேகப்படுத்துகின்றன. கைனேசுகள் மற்றும் பாசுபடேசுகள் இணைந்து நகர்வுக்குப் பிறகான மாற்றங்களில் செல்லினுடைய ஒழுங்குபடுது்தும் வலைப்பின்னலில் பணிபுகின்றன.பாசுபேட்டேசு என்சைம்கள் பாசுபோரிலேசு நொதிகளோடு தொடர்புபடுத்தி குழப்பமடையக்கூடாது, இது ஒரு பாசுட் குழுவை ஐதரசன் பாசுபேட்டிலிருந்து ஒரு ஏற்பிக்கு மாற்றுவதை ஊக்கப்படுத்துகிறது. பாசுபேடேசுகள் செல்களின் ஒழுங்கமைவில் விரவியிருப்பதால், பாசுபேடேசுகள் மருந்தியல் ஆராய்ச்சியில் மிகவும் முக்கியமான பகுதியாக உள்ளது.
# பாசுபேடேசு

## உயிரிய வேதியியல்

பாசுபடேசு, பாசுபோமோனோஎசுத்தரின் நீராற்பகுப்பு வினையை வேதி வினைமத்திலிருந்து பாசுபேட்டு கூறினை நீக்கி வேகப்படுத்துகிறது. நீர் மூலக்கூறானது இந்த வினையில் பிளவுபட்டு -OH தொகுதியானது பாசுபேட்டு அயனியுடன் சேர்ந்தும், H+ விளைபொருளின் மற்றொரு பகுதியின் ஐதராக்சில் தொகுதியை புரோட்டானேற்றம் செய்கிறது. பாசுபோமோனோஎசுத்தரின் சிதைவு தான் வினையின் ஒட்டுமொத்த விளைவாகும். மேலும், பாசுபேட்டு அயனி மற்றும் ஒரு தனித்த ஐதராக்சில் தொகுதியுடனான மூலக்கூறு ஆகியவற்றையும் தருகிறது. ஆய்வுகள் ஒன்றோடொன்று கூடும் வினைகள் வினைவேதிமங்கள் ஒன்றிணைவதில் முக்கியப் பங்கினை வகிக்கின்றன. > கூண்டாகப் பிணையும் வினைகளாவன வேற்றுக் கொள்வெளியில் பாசுபடேசுகளை ஒழுங்கமைக்க இயலும். மேலும், அவற்றின் வினைவேகமூட்டும் செயலையும் அதிகரிக்கக் கூடும்.
# பாசுபேடேசு

## பணிகள்

கைனேசுகளைப் போலல்லாமால் பாசுபேடேசு நொதிகள் அகன்ற வரிசையிலான வினைவேதிமங்கள் மற்றும் வினைகளைக் கண்டறிந்து அவைகளை வேகப்படுத்தவும் செய்கின்றன. உதாரணமாக, மனிதர்களில், செர்/த்ர் கைனேசுகள் செர் /த்ர் பாசுபேடேசுகளை பத்தின் மடங்குகளால் எண்ணிக்கையில் விஞ்சுகின்றன. ஒரு குறிப்பிட்ட எல்லை வரை, ஒரு செல்லில், திசுவில், உயிரினத்தில் இருக்கக் கூடிய முழுமையான பாசுபேடேசுகளின் தொகுதியைப் பற்றிய முழுமையற்ற அறிவிலிருந்து வெளிப்படும் இந்த வேறுபாடு விளைவாகிறது. இன்னும் பல பாசுபேடேசுகள் கண்டுபிடிக்கப்பட வேண்டியுள்ளன. கண்டுபிடிக்கப்பட்ட பாசுபேடேசுகளுக்கு இன்னும் வினைவேதிமங்கள் கண்டுபிடிக்கப்பட வேண்டியுள்ளன. இருந்த போதும், நன்கறியப்பட்ட பாசுபேடேசு /கைனேசு இணைகளில், பாசுபேடேசு கைனேசுகளின் ஒத்த இணைகளை விட வடிவத்திலும், செயல்பாட்டிலும், அதிகமான வகைப்பாட்டைக் கொண்டவையாக உள்ளன. இந்த முடிவானது பாசுபேடேசுகளில் குறைவான அளவிலான மாற்றத்திற்கெதிரான நிலை இருப்பதன் காரணமாக இருக்கலாம்.
# கொண்டைக்கிளி

**கொண்டைக்கிளி** (*Cockatoo*) என்பது ஒரு வகைக் கிளி. "கக்கட்டுவோயிடே" பெருங்குடும்பத்தின் ஒரே குடும்பமான "கக்கட்டுயிடே" பறவைக் குடும்பத்தில் அடங்கும் 21 இனங்களில் ஒன்றை இப்பெயர் குறிக்கும். "சிட்டாக்கொயிடே" (உண்மைக் கிளிகள்), "இசுட்ரிகோபோயிடே" (பெரிய நியூசிலாந்துக் கிளிகள்) ஆகியவற்றுடன் சேர்ந்து இவை, "சிட்டாசிபார்மசு" (கிளிகள்) என்னும் வரிசை ஒன்றை உருவாக்குகின்றன. இக்குடும்பம் பெரும்பாலும் ஆசுத்திரலேசியப் பகுதிகளிலேயே காணப்படுகின்றது. பிலிப்பைன்சு, வல்லாசியாவின் கிழக்கு இந்தோனேசியத் தீவுகள் ஆகிய பகுதிகளில் இருந்து, நியூ கினி, சொலமன் தீவுகள், ஆசுத்திரேலியா உள்ளடங்கிய பகுதிகள் வரை இக்குடும்பம் பரந்துள்ளது.  
இவற்றைக் கவர்ச்சியான கொண்டையாலும், வளைந்த அலகாலும் அடையாளம் காணலாம். கொக்கட்டூக்களின் சிறகுத் தொகுதி ஏனைய கிளிகளைவிடக் குறைவான பிரகாசம் கொண்டது. வெள்ளை, சாம்பல், கறுப்பு ஆகியவற்றுடன்; உச்சி, கன்னம், வால் ஆகிய பகுதிகளில் நிறச் சிறகுகளையும் காணமுடியும். சராசரியாகக் கொக்கட்டூக்கள் ஏனைய கிளிகளைவிடப் பெரியன எனினும், இக்குடும்பத்தைச் சேர்ந்த கொக்கட்டியல் என்பது ஒரு சிறிய கொக்கட்டூ இனமாகும். கொக்கட்டியலின் கூர்ப்பு மரபுவழி அமைவிடம் இன்னும் தீர்மானிக்கப்படவில்லை. இது கொக்கட்டூ கால்வழியில் இருந்து மிக முன்னதாகவே பிரிந்துவிட்ட ஒரு இனம் ஆகும். எஞ்சிய இனங்களில் இரண்டு கிளைகள் உள்ளன. *கலிப்தோரைஞ்சசு* என்னும் பேரினத்தைச் சேர்ந்த ஐந்து பெரிய கருநிறக் கொக்கட்டூ இனங்கள் ஒரு கிளையைச் சேர்ந்தவை. பெரிய இரண்டாவது கிளை, எஞ்சிய இனங்களைக் கொண்ட *கக்கட்டுவா* பேரினத்தை உள்ளடக்கியது. இதில் வெள்ளை நிற இறகுகளோடு கூடிய கொக்கட்டூக்களும்; ஒரே தோற்றம் கொண்ட இளஞ்சிவப்பு, வெள்ளை ஆகிய நிறங்களுடன் கூடிய "மேஜர் மிச்சேல் கொக்கட்டூ"; இளஞ்சிவப்பு, சாம்பல் நிற "கலா"; முதன்மையாகச் சாம்பல் நிறமான "காங்-காங் கொக்கட்டூ"; பெரிய கறுப்பு நிற "பாம் கொக்கட்டூ" என்பனவும் அடங்குகின்றன.  
விதைகள், கிழங்குகள், பழங்கள், பூக்கள், பூச்சிகள் போன்றவற்றைக் கொக்கட்டூக்கள் விரும்பி உண்கின்றன. இவை பெரும்பாலும், குறிப்பாக நிலத்தில் உண்ணும்போது கூட்டமாக வந்து உண்கின்றன. கொக்கட்டூக்கள் ஒருதுணை கொள்பவை. இவை மரப் பொந்துகளில் கூடுகளை அமைக்கின்றன. சில கொக்கட்டூ இனங்கள் வாழிட இழப்பினால் பெரிதும் பாதிக்கப்பட்டுள்ளன. குறிப்பாக பெரிய, முதிர்ந்த மரங்கள் பெருமளவில் வெட்டப்படுவதால், கூடமைப்பதற்கு உகந்த மரப் பொந்துகள் கிடைப்பது அரிதாகிறது. அதேவேளை, சில இனங்கள் மனித மாற்றங்களுக்கு ஏற்ப இசைவாக்கம் பெற்றுள்ளதுடன், வேளாண்மை தொடர்பில் பாதிப்பை விளைவிக்கும் உயிரினங்களாகவும் கருதப்படுகின்றன.  
பறவை வளர்ப்பில் கொக்கட்டூக்கள் பெரிதும் விரும்பப்படும் பறவைகளாக உள்ளன. ஆனால், அவற்றின் தேவைகளைப் பூர்த்தி செய்வது கடினமானது. கொக்கட்டூக்களில், பராமரிப்பதற்கு இலகுவானது கொக்கட்டியல் என்ற இனமாகும். இதனால், இவையே பெரும்பாலும் கூட்டில் அடைத்து வளர்க்கப்படுகின்றன. கூட்டில் வளர்க்கும் கொக்கட்டூக்களில் கறுப்பைவிட வெள்ளை நிறம் கொண்டவையே கூடுதலாகக் காணப்படுகின்றன. சட்டத்துக்கு மாறாகக் காட்டில் பிடிக்கப்படும் கொக்கடூக்களின் வணிகத்தால், காட்டில் வாழும் கொக்கட்டூ இனங்கள் சில அருகி வருகின்றன.
# கொண்டைக்கிளி

## பெயர்

17 ஆம் நூற்றாண்டில் இருந்து வழங்கிவரும் "கொக்கட்டூ" என்னும் பெயர், இப்பறவைகளைக் குறிக்கும் மலாய் மொழிச் சொல்லான "கக்கக் டுவா" (மூத்த உடன்பிறப்பு) என்பதில் இருந்து உருவானது. அல்லது வெள்ளைக் கொக்கட்டூக்கள் எழுப்பும் ஒலியில் இருந்தும் உருவாகி இருக்கலாம். 17 ஆம் நூற்றாண்டில் இவை, கக்கட்டோ, கொக்கட்டூன், குறொக்கடோர் ஆகிய பெயர்களாலும் குறிப்பிடப்பட்டன. கொக்கட்டோ, கொக்கட்டோர் ஆகிய பெயர்களும் 18 ஆம் நூற்றாண்டில் வழக்கில் இருந்தன. இவற்றில் இருந்து பெறப்பட்ட சொற்களான *கக்கட்டுயிடே*, *கக்கட்டுவா* என்பன முறையே இவை சார்ந்த இனத்துக்கும், பேரினத்துக்கும் வழங்கப்பட்டுள்ளன.
# உண்ணி

**உண்ணி** (*Tick*) என்பது, சிலந்திதேள் வகுப்பின் உயிரியல் வரிசையில் பாராசிடிஃபார்மெஸ் (*Parasitiformes*) என்பதின் ஒரு பகுதியாகும். சிலந்திப்பேன் (*Mite*) பூச்சி வகையை சார்ந்த இது, மென்னுண்ணி இனம் (பேன்) எனும் துணை வகுப்பைச் சேர்ந்ததாகும். ஒட்டுண்ணி வாழ்வு (வெளிப்புற ஒட்டுண்ணிகள்) முறையைப் பின்பற்றி வாழும் இந்த உண்ணிகள், பாலூட்டிகளின் இரத்தம், பறவைகள், மற்றும் சில நேரங்களில் ஊர்வன மற்றும் உப்புநீர்க் குழம்புகளை உண்ணுவதன் மூலம் வாழ்கின்றது. உண்ணி கிரீத்தேசியக் காலத்தில் உருவானவையே என்பதற்கு, தொல்லுயிர் எச்சங்களில் ஒன்றான, காலத்தால் அழியாத சற்றேறக்குறைய கல் போல் ஆகிவிட்ட மரப்பிசின்களில் பொதுவான வடிவத்தில் அமிழ்ந்துள்ளன. உண்ணிகள் உலகம் முழுவதும் பரவலாக காணப்பட்டாலும், குறிப்பாக ஈரமான, மற்றும் வெப்பமான காலநிலைகளில் அதிகளவு வாழ்கின்றன.  
கிட்டத்தட்ட அனைத்து உண்ணிகளும் இரண்டு பெரிய குடும்பங்களாக உள்ளது, நசுக்க கடினமான "இசோடைதே" (*Ixodidae*) அல்லது கடின உண்ணிகள் எனப்படுவதும், மற்றும் "அர்காசைதே" (*Argasidae*) அல்லது மென்மையான உண்ணிகள் என இருவகை உண்ணிகள் ஒன்று சேர்ந்தவையாகும். எட்டு கால்களை உடைய முதிர்ந்த உண்ணிகள் உணவு உண்ணும் போது இரத்தத்தால் விரிவடைந்து, முட்டை அல்லது பேரிக்காய் வடிவிலான உடல்களையும் அடையும். உடலின் முதுகுப்புறத்தில் கடினமான கவசத்தைக் கொண்டுள்ள கடின உண்ணிகளுக்கு, பறவையலகு போன்ற கடினமான வாய்ப்பகுதி உள்ளது, அதேவேளையில் மிருதுவான உண்ணிகளுக்கு இதுபோன்ற வாய்ப்பகுதி உடலின் கீழ்பகுதிகளில் அமைந்துள்ளது. இந்த இரண்டு குடும்பங்களும், விருந்து வழங்கி எனும் ஓம்புயிரின் நாற்றம் அல்லது சூழ்நிலை மற்றும் சுற்றுசூழல் மாற்றங்களின் அடிப்படையில் மறைந்து வாழ்கின்றது.  
உண்ணிகள் தனது வாழ்க்கை சுழற்சியில், ஊர்வனவற்றின் வளர்ச்சியினல் ஆரம்பக் கட்டமாக கருதப்படும் முட்டை, விலங்குகளின் வாழ்க்கை வட்டத்தில், அவை முட்டையிலிருந்து தமது முதிர்நிலைக்கு உருமாற்றம் அடைவதற்கு முன்னரான முட்டைப்புழு எனப்படும் குடம்பி, கருமுட்டையில் தொடங்கி, முதிர்நிலையை அடையும்வரை பல இடை வளர்நிலைகளைக் குறிக்ககூடிய அணங்கு மற்றும் பூச்சிகளில் காணப்படும் உருமாற்ற முறைகளில் வெவ்வேறு விருத்தி நிலைகளில், இறுதி நிலையான முதிர்நிலை ஆகிய நான்கு நிலைகளில் இருக்கின்றன. "இசோடைட்" (*Ixodid*) வகை உண்ணிகள் தங்கள் வாழ்க்கை சுழற்சியை முடிக்க ஒரு ஆண்டுக்கு குறைந்தது மூன்று ஓம்புயிரிகள் எடுத்துக்கொள்கிறது. "அர்காசைட்" (Argasid) உண்ணிகள், ஏழு அணங்கு வளர்நிலைகளாகும், அதன் ஒவ்வொரு நிலையிலும் குருதி உணவு தேவைப்படுகிறது. ஏந்துயிரியான உண்ணிகள், குருதி உறிஞ்சும் பழக்கத்தின் காரணமாக, மனிதர்கள் மற்றும் பிற விலங்குகளை பாதிக்ககூடிய, குறைந்தது பன்னிரண்டு நோய்கள் தாக்கப்படுகிறது.
# உண்ணி

## உயிரியல்

### வகைப்பாடு மற்றும் இனவரலாறு

உண்ணிகளின் தொல்லுயிர் எச்சங்கள் கிரீத்தேசியக் காலம் முதல் இருப்பது, பொதுவாக மரப்பிசின்களின் மூலம் அறியப்பட்டது. அது பெரும்பாலும் கிரீத்தேசியக் காலத்தில் (146 முதல் 66 மில்லியன் ஆண்டுகளுக்கு முன்பு) உருவானது, மூன்றில் ஒரு பகுதியிலிருந்து (65 முதல் 5 மில்லியன் ஆண்டுகளுக்கு முன்பு) பரிணாமம் மற்றும் பரவுதல் அடைந்துள்ளது. பழமையான முன் உதாரணத்திற்கு கிரீத்தேசியக் காலத்திய மரப்பிசினியில் "அர்காசைட்" (Argasid) எனும் பறவை உண்ணி, ஐக்கிய அமெரிக்க மாநிலங்களுள் ஒன்றான நியூ செர்சியில் உள்ளது.
# உண்ணி

## உயிரியல்

### வீச்சு மற்றும் வாழிடம்

உண்ணி இனங்கள் பரவலாக உலகம் முழுவதும் பரவியுள்ளன, ஆனால் அவை சூடான, ஈரப்பதமான காலநிலையுடன் கூடிய நாடுகளில் அதிகரித்து வருகின்றன, ஏனெனில் அவைகள் உருமாற்றதிற்காக ஒரு குறிப்பிட்ட அளவு காற்றில் ஈரப்பதம் தேவைப்படுகிறது, மற்றும் ஏனெனில் குறைந்த வெப்பநிலையானது தங்கள் முட்டையில் இருந்து குடம்பியாக மாற்றம் அடையும் வளர்ச்சியை தடுக்கும்.
# டேர் மாளிகை

**டேர் மாளிகை** (*Dare House*) சென்னையிலுள்ள ஓர் எழில்படுக் கட்டிடம் ஆகும். இதில் தற்போது முருகப்பாக் குழுமத்தின் அலுவலகங்கள் அமைந்துள்ளன. 1938க்கும் 1940க்கும் இடையில் கட்டப்பட்ட இந்தக் கட்டிடம் வில்லியம் டேர் என்ற ஆங்கிலேய அதிகாரியின் நினைவாக பெயரிடப்பட்டுள்ளது. வில்லியம் டேர் 1819-1838 காலகட்டத்தில் பாரி & கோ நிறுவனத்தின் ஒரு பங்காளியாக இருந்துள்ளார். இதனாலேயே இந்தக் கட்டிடம் அமைந்துள்ள ஜார்ஜ் டவுன் பகுதி பரவலாக **பாரி முனை** என வழங்கப்படுகின்றது. தற்போது ஈஐடி பாரி நிறுவனம் முருகப்பா குழுமத்தின் முதன்மை நிறுவனமாக விளங்குகின்றது.
# டேர் மாளிகை

## வரலாறு

இந்தக் கட்டிடம் உள்ள பகுதி முன்பு முத்தையால் பேட்டையின் பகுதியாக இருந்தது. 1758-59இல் கர்நாடகப் போரில் புனித ஜார்ஜ் கோட்டை முற்றுகையின்போது இங்குதான்
பிரெஞ்சுப் படைகளின் பீரங்கிகள் வைக்கப்பட்டிருந்தன. போர் முடிவடைந்த பிறகு மீண்டும் இத்தகைய நிலை ஏற்படாதிருக்கும் பொருட்டு இங்கிருந்த கருப்பர் நகரம் முற்றிலுமாக தரை மட்டமாக்கப்பட்டு திறந்தவெளி உருவாக்கப்பட்டது. எஸ்பிளேடு என அழைக்கப்பட்ட இப்பகுதியை ஆறு எல்லைக் கம்பங்களைக் கொண்டு அடையாளமிட்டனர். இதில் தற்போது ஐந்து அழிந்துவிட்டன. எஞ்சிய ஒன்று டேர் மாளிகை வளாகத்தினுள் இன்றுமுள்ளது.  
பிரித்தானிய கிழக்கிந்திய நிறுவனத்தின் முதன்மைப் பொறியாளராக இருந்த ஜான் கால் இங்கு பூங்கா மாளிகையைக் கட்டினார். இதுவே இங்கு கட்டப்பட்ட முதல் கட்டிடமாகும். இதனை பின்னர் ஆற்காட்டரசர் மொகமது அலி கானிற்கு விற்றார்.
# டேர் மாளிகை

## ஈஐடி பாரி நிறுவனம்

இந்தியத் துணைக்கண்டத்தின் மிகத் தொன்மையான வணிக நிறுவனங்களில் ஈஐடி பாரி ஒன்றாகும்; இதனை 1780களில் வேல்சிலிருந்து இந்தியா வந்த தாமஸ் பாரி என்ற வணிகர் துவக்கினார். 1788இல் சூலை 17 அன்று வங்கி மற்றும் சில்லறை வணிக நிறுவனமாகத் துவக்கினார்.  
1819இல் "பாரி & டேர்" என பெயர் மாற்றம் செய்யப்பட்டது; ஜான் வில்லியம் டேர் பங்காளியாக இணைந்தார். நாளடைவில் பாரி நிறுவனமும் ஈஸ்ட் இந்தியா டிசுடில்லரிசு (*East India Distilleries*) என்ற நிறுவனமும் இணைக்கப்பட்டு **ஈஐடி பாரி** என அழைக்கப்பட்டது. 1981இல் இதன் முதன்மை உரிமையை முருகப்பா குழுமம் நிதி நிறுவனங்களிடமிருந்து பங்குகளை வாங்கிப் பெற்றது.